Formaler Fehlschluss

Än Formale Fehlschluss (a Formale Druchschluss, Logische Fehlschluss, Logische Druchschluss) isch inde Logig unde Philosophie ä Agumend, wuen Fehla inde logische Schdrugdur hodd, alla wu ukoreggd isch. Ebbes schdimmd nedd inde logische B'ziehung zwischede Brämisse unde Schlussfolscharung.Stephen F. Barker (2003). "Chapter 6: Fallacies". The Elements of Logic (6th ed.). New York, NY: McGraw-Hill. pp. 160–169. ISBN 0-07-283235-5. Grundlach vunde Unnasuchung vun solche Druchschliss isch die Formale Logig.

 Fehlagwelle 
Fehla bai Agumend kennen inde Form odda Schdrugdur, im Inahld oddam Kontegschd soi. Die Form vunem Agumend hesd a Schlussreschel. Schlussreschle sinn formal, wailse nur vunde Schdrugdur oddade Sintax vunde Brämisse abhengen, awwa nedd vum Inhald odda Kontegschd. Wonnde Fehla nur inde Form lischd, schbrischdma vunem formale Fehlschluss, alla än Fehlschluss, wu dedugtiv ugildisch isch. Formale Fehlschliss kennen awwa nur en gleene Deel vunde Fehlschliss erglere (z. B. B'jaung vum Nochsadz, Vanoinung vum Vordasadz). Baide formale Fehlschliss hodds Agumendadionsmuschda, wu

 die Schlussfolscharung nedd wohr isch, obwohl alle Brämisse wohr sinn.
 die Schlussfolscharung ganed ausde Brämisse folsche konn.
 efach ugildisch sinn.
 die Deduktion fehlahafd sinn unns sisch nemme umen logische Brozess hondeld.

Än formale Fehlschluss hodd alla ä ugilidschi logischi Form unn isch deswesche ufundierd. Än Agumend konn awwa baides soi, än formale unn a än informale Fehlschluss.

 Aussachelogig 
Die AussachelogigHarry J. Gensler, The A to Z of Logic, Rowman & Littlefield, 2010, ISBN: 9780810875968, S. 74 guggd uff die B'daidung vun Sedz unde B'ziejung zwischde Sedz. Do'd'bai bschdimmen die logische Obaratore, die sog'nonde logische Vagnipfunge, de Wohrhaidsgehald vunnem Sadz. Än Fehla inde Raijefolsch fiehrd zuem ugildisch dedugdive Agumend, selbschd wonn die Brämisse wohr sinn, awwa hald de logische Brozess schdimmd nemme.

 Gugschd a uff 
 Formale Logig
 Druchschluss
 Informala Fehlschluss

 Vawais 

Sachgrubb:Formaler Fehlschluss
Sachgrubb:Rhetorik
Sachgrubb:Manipulation
Sachgrubb:Propaganda